Buzib tashlangan “xalqlar do‘stligi”. Chernobil fojiasining 36 yilligi. Urushning 62-kunidan fotoreportaj

Ukrainadagi urushning oltmish ikkinchi kuni yakunlandi. Kiyev viloyatida hamon tinch aholining jasadlari topilmoqda. Chernobil AESdagi avariyaga 36 yil to‘ldi, odamlar AESda ishlagan likvidatorlar xotirasiga gul olib kelishmoqda. Kiyevda Rossiya va Ukraina xalqlari do‘stligi arki ostidagi yodgorlik buzib tashlandi. Donbassning shimolida snaryadlar, hovlilarda esa qabrlar. Meduza 26-aprel suratlarini jamladi.
Kiyev va Kiyev viloyati

 Ayol turmush o‘rtog‘ining dafn marosimida qo‘shnisini quchmoqda. Bucha yaqinidagi Ozero qishlog‘ida yashovchi Nikolay Moroz 13-mart kuni Rossiya kuchlari tomonidan asirga olingandi. Uni noma’lum tomonga olib ketishgan. Bir necha hafta o‘tgach, uning o‘qqa tutilgan jasadi uydan 15 kilometr uzoqlikda topilgan.

 Nikolay Morozning yaqinlari uning dafn marosimida.

 Noviy Bikov qishlog‘idagi madaniyat markazi devorida “Rossiyaga shon-sharaf” yozuvi. Yozuv ostidagi esa neonatsislarning ramzlaridan biri bo‘lgan kelt xochi.

 Kiyevda Rossiya va Ukraina xalqlari do‘stligi arki ostidagi yodgorlik buzib tashlandi. Buzish paytida birinchi bo‘lib rus ishchisi haykalining boshi qulab tushdi. Kiyev meri Vitaliy Klichkoning so‘zlariga ko‘ra, ark Ukraina xalqi erkinligi arki deb qayta nomlanadi.

 Kiyevda Chernobil qahramonlari yodgorligiga gul qo‘yayotgan ayol. Yodgorlik ehtimoliy zarbalardan himoyalash maqsadida qum to‘ldirilgan qoplar bilan o‘rab qo‘yilgan. 26-aprel kuni Chernobil AES avariyasiga 36 yil to‘ldi.
Chernobil

 Ukrainalik askar Chernobil fojiasida halok bo‘lgan o‘t o‘chiruvchilarning haykallari oldida.

 Chernobildagi daraxt ostida turgan avtomobil.
Ujgorod

 Ayol turmush o‘rtog‘ini frontga jo‘natish oldidan u bilan xayrlashmoqda.
Xarkov

 Metroga tushish yo‘lagida turgan ayol. Xarkov aholisi Rossiya o‘qlaridan yashirinish uchun hamon metroda yashamoqda.

 Metroda shashka o‘ynayotgan erkaklar.

 Uch nafar ukrainalik shahar aholisiga gumanitar yordam tarqatmoqda (ulardan biri bola bilan o‘ynamoqda). Ular har kuni gumanitar yordam tarqatadi.

 Odamlar gumanitar yordam uchun navbatda turibdi.
Zaparojye viloyati

 O‘qdan himoyalovchi nimcha va kaska kiygan ukrainalik fermer dalada ishlamoqda.
Donbass shimoli

 Rossiya armiyasining hujumidan keyin ko‘tarilgan tutun.

 Rubijnoydagi bolalar maydonchasida qabrlar. 25-aprel kuni Ramzan Qodirovning maslahatchisi shahar to‘liq nazoratga olinganini ma’lum qilgandi.

 Slavyansk yaqinida BTRda ketayotgan ukrainalik askar. Shahar Ukraina nazoratida qolmoqda.

 Kramatorskdagi kasalxonada qum qoplariga ilib qo‘yilgan o‘pka rentgenogrammasi. Shahar Ukraina nazorati ostida.